Հարցեր, որոնք արժե տալ նախքան ձեր երեխայի MDR հանդիպումը
Նախքան IEP կամ 504 պլան ունեցող աշակերտին ուսումնական տարվա ընթացքում դպրոցից ավելի քան 10 օր շարունակ հեռացնելը կամ վտարելը դպրոցական կրթության շրջանային բաժինը պարտավոր է անցկացնել դրսևորման որոշման վերանայում (MDR) կոչվող հանդիպումը: Երբ MDR-ի համար հիմք է հանդիսանում դպրոցից ընդհանուր 10 օրից երկար հեռացումը, այդ հեռացումները պետք է օրինաչափության մաս կազմեն: Օրինակ, եթե հեռացումները եղել են նույն ամսում նույն վարքագծի պատճառով, դա հավանականորեն օրինաչափություն է:  Ուշադրություն դարձրեք հեռացումների տևողությանը, ժամանակին և պատճառներին:
 Այս հանդիպմանը IEP-ի թիմը, ինչպես նաև ծնողը, միասին աշխատում են, որպեսզի որոշեն, թե արդյոք աշակերտի հեռացման կամ վտարման պատճառ դարձած այդ վարքագիծը երեխայի հաշմանդամության հետևանքով է, ԹԵ հետևանք է այն բանի, որ դպրոցը պատշաճ կերպով չի իրականացրել աշակերտի IEP-ը / վարքագծային պլանը: Եթե երկու հարցի պատասխանն էլ այո է, երեխան չի կարող հեռացվել կամ վտարվել: Եթե երկու հարցի պատասխանն էլ ոչ է, ապա երեխան կարող է հեռացվել կամ վտարվել: 
Կարևոր է MDR-ին պատրաստվելը: Դուք պետք է ուսումնասիրեք ձեր երեխայի կրթական և բժշկական փաստաթղթերը, այդ թվում՝ երեխայի IEP-ը, 504 պլանը, հատուկ կարիքներով անձանց համար կրթության կարիքի գնահատումները և կարգապահության վերաբերյալ փաստաթղթերը, օրինակ, հեռացման ծանուցումները: Դուք պետք ներգրավեք ձեր երեխային առնչվող տեղեկություններ նաև այլ աղբյուրներից: Եթե ձեր երեխան դպրոցից դուրս այցելում է թերապևտի կամ բժշկի, կարելի է հրավիրել այդ անձին մասնակցելու MDR հանդիպմանը և թիմին ներկայացնելու իր ունեցած տեղեկությունները, ինչը օգտակար կլինի: Ստորև ներկայացված են հարցեր, որոնք կօգնեն ձեզ և ձեր երեխային պատրաստվել MDR հանդիպմանը.

Ընդհանուր հարցեր 	Պատասխան/նշումներ	
Արդյո՞ք դպրոցական կրթության շրջանային բաժնին անհրաժեշտ է անցկացնել դրսևորման որոշման հանդիպում:		
Ձեր երեխան ունի՞ IEP կամ 504 պլան: 		
Եթե ձեր երեխան չունի IEP կամ 504 պլան, դպրոցական կրթության շրջանային բաժինը պատճառ ունի՞ կարծելու, որ ձեր երեխան կարող է հաշմանդամություն ունենալ: Օրինակ՝ դիմե՞լ էիք, որպեսզի անցկացվի ձեր երեխայի հատուկ կրթության ծառայությունների կարիքի գնահատում: Որո՞նք են այդ պատճառները: 		
Ձեր երեխան հեռացվե՞լ է 10 օր կամ ավելի ժամանակով: Եթե այո, ե՞րբ են եղել այդ հեռացումները և ինչու:  

Արդյո՞ք ձեր երեխան վտարվել է:		
Ո՞ր վարքագծի պատճառով է ձեր երեխան հեռացվել կամ վտարվել: 		
Հարցեր, թե արդյոք ձեր երեխայի վարքագիծը պայմանավորված է նրա հաշմանդամությամբ		
Արդյո՞ք վարքագիծը, որը հանգեցրել է կարգապահական պատժի, ձեր երեխայի հաշմանդամության դրսևորում է: 		
Ի՞նչ ապացույց ունեք, որով կարող եք ապացուցել, որ ձեր երեխայի վարքագիծը կապված է հաշմանդամության հետ 
(հաշվի առեք ձեր երեխայի հատուկ կրթության կարիքի գնահատումները, IEP-ը, 504 պլանը, ձեր երեխայի ուսուցչի էլ. նամակները / հաղորդագրությունները և բժիշկների բոլոր նշումները):		
Ձեր երեխայի ախտանշանները կամ վարքագիծը անցած շաբաթների կամ ամիսների ընթացքում բարելավվել են, վատթարացել են, թե՞ մնացել են նույնը: 		
Ձեր երեխան ներկայումս խորհրդատուի, բժշկի կամ հոգեբանի այցելո՞ւմ է: 		
եթե ձեր երեխան ներկայումս կանոնավոր խորհրդատվություն է ստանում հոգեկան առողջության մասնագետից, արդյո՞ք այդ մասնագետը կարող է տեղեկություններ ներկայացնել MDR հանդիպմանը: 		
Եթե ձեր երեխային դեղամիջոց է նշանակված, արդյո՞ք միջադեպի ժամանակ նա ընդունելիս է եղել այդ դեղամիջոցը: Եթե ձեր երեխան դեղամիջոց է ընդունում, դրա ազդեցությունը երևո՞ւմ է: Կա՞ն կողմնակի ազդեցություններ, որոնք կարող են ազդել ձեր երեխայի վարքագծի վրա: 		
Հարցեր, թե արդյոք ձեր երեխայի վարքագիծը պայմանավորված է նրա IEP-ի չկատարմամբ		
Ձեր երեխայի IEP-ը ներառո՞ւմ է վարքագծի հետ կապված նպատակներ: Եթե այո, այդ նպատակները կապվա՞ծ են քննարկվող վարքագծի հետ:		
Ձեր երեխան ներկայումս ունի՞ Վարքագծի միջամտության պլան (BIP), որը կազմում է նրա IEP-ի մասը:		

Եթե ձեր երեխան ներկայումս Վարքագծի միջամտության պլան ունի, արդյո՞ք պլանում ներկայացված նպատակները լուծում են վարքագծի հետ կապված խնդիրները, որի համար ձեր երեխան հեռացվել կամ վտարվել է:		
Ձեր երեխայի համար իրականացվե՞լ է վարքագծի վերլուծության ֆունկցիոնալ գնահատում: Եթե այո, ինչպիսի՞ն է եղել արդյունքը:
Եթե ոչ, պահանջեք նման գնահատում: 		
Դպրոցն իրականացրե՞լ է ձեր երեխայի IEP-ը: Արդյո՞ք հեռացումը / վտարումը հանդիսանում է դպրոցի կողմից ձեր երեխայի IEP-ին կամ 504 պլանին չհետևելու արդյունք: 		
Եթե ձեր երեխան ունի Վարքագծի միջամտության պլան, արդյո՞ք դպրոցական կրթության շրջանային բաժինը հետևում է այդ պլանին:		
Դպրոցն իրականացնո՞ւմ է ձեր երեխայի IEP-ում կամ 504 պլանում նշված բոլոր ծառայությունները:		
Եթե դպրոցը ճիշտ է իրականացրել ձեր երեխայի Վարքագծի միջամտության պլանը, IEP-ը կամ 504 պլանը, ի՞նչ է տեղի ունեցել: